Cătălina Bozianu, liderul PMP Prahova, a anunțat că Alianța Dreapta Unită, din care fac parte USR, PMP și Forța Dreptei, va fi prezentă pe buletinele de vot la alegerile locale și europarlamentare din 9 iunie.
Mesajul Cătălinei Bozianu:
"Decizia abuzivă a Biroului Electoral Central a fost desființată de ICCJ
Înalta Curte de Casație și Justiție a admis contestația Dreptei Unite, a anulat decizia antidemocratică a Biroului Electoral Central și a admis protocolul de constituire a alianței electorale formate din USR, PMP și Forța Dreptei.
Eugen Tomac, președintele PMP: "Mă bucur că a învins libertatea de asociere și democrația. În România nu este totul pierdut, avem dreptul să mergem către români și să le cerem încrederea pe 9 iunie. Dreapta Unită a revenit pe buletinul de vot, după ce PSD a încercat să ne elimine".